31994D0968
L 371/36
JURNALUL OFÍCIAL AL UNIUNII EUROPENE
DECIZIA COMISIEI
din 28 decembrie 1994
de aprobare a programului operațional prezentat de Finlanda pentru controlul salmonelei la anumite animale vii și produse animaliere
(94/968/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), astfel cum a fost modificată prin titlul V litera E partea 1 capitolul 2 titlul A punctul 1 litera (h) din anexa I la Actul privind condițiile de aderare a Regatului Norvegiei, a Republicii Austria, a Republicii Finlanda și a Regatului Suediei și adaptările tratatelor care stau la baza Uniunii Europene, în special articolul 10a alineatul (2),
având în vedere Directiva 90/539/CEE a Consiliului din 15 octombrie 1990 privind condițiile de sănătate animală care reglementează schimburile intracomunitare și importurile din țări terțe de păsări de curte și de ouă pentru incubație (2), astfel cum a fost modificată prin titlul V litera E partea 1 capitolul 2 titlul A punctul 4 literele (b) și (c) din anexa I la Actul privind condițiile de aderare a Regatului Norvegiei, a Republicii Austria, a Republicii Finlanda și a Regatului Suediei și adaptările tratatelor care stau la baza Uniunii Europene, în special articolele 9a, 9b și 10b,
având în vedere Directiva 64/433/CEE a Consiliului din 26 iunie 1964 privind problemele de sănătate în domeniul schimburilor intracomunitare de cărnuri proaspete (3), astfel cum a fost modificată prin titlul V litera E partea 1 capitolul 3 punctul 1 litera (d) din anexa I la Actul privind condițiile de aderare a Regatului Norvegiei, a Republicii Austria, a Republicii Finlanda și a Regatului Suediei și adaptările tratatelor care stau la baza Uniunii Europene, în special articolul 5 alineatul (4),
având în vedere Directiva 71/118/CEE a Consiliului din 15 februarie 1971 privind problemele de sănătate care afectează schimburile cu carne proaspătă de pasăre (4), astfel cum a fost modificată prin titlul V litera E partea 1 capitolul 3 punctul 3 litera (b) din anexa I la Actul privind condițiile de aderare a Regatului Norvegiei, a Republicii Austria, a Republicii Finlanda și a Regatului Suediei și adaptările tratatelor care stau la baza Uniunii Europene, în special articolul 5 alineatul (4),
având în vedere Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează comerțul și importurile în Comunitate de produse care nu intră sub incidența condițiilor menționate, stabilite de normele comunitare speciale menționate în anexa A (I) la Directiva 89/662/CEE și, în ceea ce privește agenții patogeni, în Directiva 90/425/CEE (5), modificată de titlul V litera E partea 1 capitolul 4 punctul 4 litera (c) din Anexa I la Actul privind condițiile de aderare a Regatului Norvegiei, a Republicii Austria, a Republicii Finlanda și a Regatului Suediei și adaptările tratatelor care stau la baza Uniunii Europene, în special în capitolul 2 prima liniuță din anexa II,
întrucât, în conformitate cu articolul 10a alineatul (2) din Directiva 64/432/CEE, articolele 9a, 9b și 10b din Directiva 90/539/CEE, articolul 5 din Directiva 64/433/CEE, articolul 5 din Directiva 71/118/CEE și capitolul 2 prima liniuță din anexa II la Directiva 92/118/CEE, la 10 octombrie și la 13 decembrie 1994 Finlanda a prezentat Comisiei programul său pentru controlul salmonelei;
întrucât acest program operațional cuprinde toate măsurile pe care Finlanda s-a angajat să le pună în aplicare de la data intrării în vigoare a tratatului de aderare, în scopul controlării salmonelei la animalele bovine și porcine pentru reproducere, producție și sacrificare, la păsările pentru reproducere, la puii de o zi destinați introducerii în efective de păsări pentru reproducție sau de păsări pentru producție, la găini ouătoare (păsări pentru producție crescute pentru producția de ouă pentru consum), păsări destinate sacrificării, la carne de vită, carne de porc, carne de oaie, carne de pasăre și ouăle pentru consumul uman direct;
întrucât, în această situație, ar trebui să se prevadă ca programul operațional să fie aprobat printr-o decizie unică a Comisiei;
întrucât garanțiile în ceea ce privește salmonela aplicabile Finlandei, care au fost deja stabilite sau urmează a fi stabilite în viitor, sunt totuși specificate pentru fiecare categorie de animale vii sau de produse animaliere; întrucât aplicarea garanțiilor menționate este condiționată de aprobarea măsurilor care trebuie să fie puse în aplicare de către Finlanda în fiecare sector,
ADOPTĂ PREZENTA DECIZIE:
Articolul 1
Se aprobă prin prezenta măsurile conținute în programul finlandez privind animalele bovine și porcine pentru reproducere, producție și sacrificare.
Articolul 2
Se aprobă prin prezenta măsurile conținute în programul finlandez privind păsările reproducătoare și puii de o zi destinați introducerii în efective de păsări pentru reproducere sau de păsări de producție.
Articolul 3
Se aprobă prin prezenta măsurile conținute în programul finlandez privind găinile ouătoare (păsări de producție crescute pentru producția de ouă pentru consum).
Articolul 4
Se aprobă prin prezenta măsurile conținute în programul finlandez privind păsările destinate sacrificării.
Articolul 5
Se aprobă prin prezenta măsurile conținute în programul finlandez privind carnea de vită și de porc.
Articolul 6
Se aprobă prin prezenta măsurile conținute în programul finlandez privind carnea de pasăre.
Articolul 7
Se aprobă prin prezenta măsurile conținute în programul finlandez privind ouăle pentru consumul uman direct.
Articolul 8
Finlanda ia măsurile necesare pentru intrarea în vigoare a actelor cu putere de lege și a actelor administrative necesare pentru a pune în aplicare măsurile menționate la articolele 1, 2, 3, 4, 5, 6 și 7 la data intrării în vigoare a tratatului de aderare.
Articolul 9
Prezenta decizie se aplică sub rezerva și la data intrării în vigoare a ratatului de aderare a Norvegiei, a Austriei, a Finlandei și a Suediei.
Articolul 10
Prezenta decizie se adresează statelor membre.
Adoptată la Bruxelles, 28 decembrie 1994.